Document ID: 31997R0323

ΚΑΝΟΝΙΣΜΟΣ (ΕΚ) αριθ. 323/97 ΤΗΣ ΕΠΙΤΡΟΠΗΣ της 21ης Φεβρουαρίου 1997 για τροποποίηση του κανονισμού (ΕΚ) αριθ. 2406/96 του Συμβουλίου για τον καθορισμό κοινών κανόνων εμπορίας ορισμένων προϊόντων αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 2 παράγραφος 4,
Εκτιμώντας:
ότι, με τον κανονισμό (ΕΚ) αριθ. 2406/96 του Συμβουλίου (3), θεσπίστηκαν κυρίως οι νέοι πίνακες μεγεθών για τη ρέγγα του είδους Clupea harengus 7 ότι, όσον αφορά τη ρέγγα της Βαλτικής, οι νέοι αυτοί πίνακες θεσπίζουν ειδικά μεγέθη για τα προϊόντα που αλιεύονται και εκφορτώνονται βορείως του γεωγραφικού πλάτους 59°30', χωρίς να περιλαμβάνουν τα μεγέθη που προηγουμένως ίσχυαν για το σύνολο της Βαλτικής 7
ότι η παράλειψη αυτή δεν λαμβάνει υπόψη τις συνθήκες παραγωγής και πώλησης του σχετικού προϊόντος που αλιεύεται στη Βαλτική νοτίως του γεωγραφικού πλάτους 59°30' 7 ότι πρέπει, κατά συνέπεια, να επανισχύσει το κατάλληλο μέγεθος για το προϊόν αυτό, με την τροποποίηση του κανονισμού (ΕΚ) αριθ. 2406/96 7
ότι η τροποποίηση αυτή αποτελεί τεχνική προσαρμογή των κοινών κανόνων εμπορίας, όπως προβλέπεται στο άρθρο 2 παράγραφος 4 του κανονισμού (ΕΟΚ) αριθ. 3759/92 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΚ) αριθ. 2406/96, το μέγεθος που ισχύει για τη ρέγγα (Clupea harengus) της Βαλτικής τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 1997.

Labels: 7
3
6
20